ทำความสะอาดบริเวณที่ถูกต้นตำแย ใช้วิธีบรรเทาอาการ รู้ว่าเมื่อไหร่ที่ควรไปพบแพทย์
ถ้าเป็นไปได้ อย่าจับหรือเกาบริเวณที่ถูกต้นตำแยประมาณ 10 นาที ราดน้ำสะอาดลงบนแผลโดยห้ามสัมผัส แม้ว่ามันจะเจ็บมากในตอนแรกๆ แต่ถ้าคุณไม่ไปจับหรือเกา ก็จะช่วยให้ไม่เจ็บนานเป็นวันได้   สารก่อระคายจากพืชชนิดนี้จะแห้งติดอยู่บนผิวหนัง จึงสามารถล้างออกด้วยน้ำและสบู่ได้ หากเลี่ยงไม่สัมผัสหรือเกาบริเวณที่โดนก็จะทำให้สารนั้นไม่ซึมเข้าสู่ผิวหนัง ซึ่งถ้ามันซึมเข้าไปก็จะยิ่งเจ็บนานขึ้นจนอาจเป็นวันๆ เลยทีเดียว   สารที่ต้นตำแยปล่อยออกมานั้น ได้แก่ อะซีติลโคลีน ฮิสทามีน เซโรโทนิน โมโรอิดิน ลูโคตรีน และอาจมีกรดฟอร์มิกด้วย น้ำและสบู่จะช่วยทำความสะอาดบริเวณผิว และชะล้างสารเคมีจากพืชที่ทำให้เกิดอาการเจ็บแสบ บวม เป็นรอยแดงและคัน ส่วนใหญ่เมื่อล้างแผลแล้วจะหายเจ็บเลย หรือไม่ก็เจ็บน้อยลงมาก ถ้าคุณไม่มีสบู่หรือน้ำอยู่ใกล้ตัว ให้ใช้ผ้าสะอาดค่อยๆ เช็ดเศษดินและเศษต้นตำแยออกจากผิวให้หมด ค่อยๆ แปะเทปกาวหนาและเหนียวอย่างเทปผ้าลงบนบริเวณที่โดนแล้วดึงออก เป็นการช่วยเอาเส้นใยต่างๆ ที่ฝังอยู่ที่ผิวหนังออกไป ถ้าเทปกาวกำจัดเศษต้นตำแยออกจากผิวหนังไม่หมด ลองใช้ผลิตภัณฑ์กำจัดขนก็ได้  ทาแว็กซ์กำจัดขนลงไปแล้วปล่อยให้แห้งประมาณ 5 นาที แล้วลอกออกเบาๆ ให้เศษพืชหลุดติดไปด้วย คุณจะค่อนข้างเจ็บ ปวดแสบปวดร้อน และคัน ระยะเวลาของอาการนั้นแตกต่างกันไปตามแต่ละบุคคล และขึ้นอยู่กับวิธีทำความสะอาดแผลเบื้องต้นตามที่กล่าวไปด้วย  จะมีผื่นเหมือนเป็นลมพิษ แต่มีตุ่มพองขาวๆ ด้วย ผิวหนังบริเวณที่โดนจะบวม อักเสบ และเป็นรอยแดง น้ำที่ได้จากใบของต้นด็อควีด (dock weed) หรือจูเวลวีด (jewelweed) อาจช่วยได้ พืชพวกนี้มักจะอยู่ในพื้นที่เดียวกับต้นตำแย หาให้เจอแล้วนำใบมาบดจนน้ำออก แล้วโปะบริเวณแผล    ข้อเท็จจริงทางวิทยาศาสตร์เกี่ยวกับการใช้พืชเหล่านี้รักษาอาการนั้นมีน้อยมาก แต่ก็มีการใช้กันมาเป็นเวลานานหลายร้อยปีแล้ว   ต้นด็อควีดมักจะโตในพื้นที่เดียวกับต้นตำแย มีความสูงตั้งแต่ 20 นิ้วไปจนถึงประมาณ 50 นิ้ว มีใบยาวประมาณ 16 นิ้ว ลักษณะใบจะใหญ่มาก ทรงรี ปลายมน และมีขอบหยัก  ใบด้านล่างจะมีสีออกแดงไปจนถึงก้าน    ต้นจูเวลวีดเป็นพืชชนิดเดียวกับต้นเทียน โดยทั่วไปจะโตในพื้นที่เดียวกับต้นตำแยเช่นกัน สารเคมีที่อยู่ในน้ำจากใบและลำต้นของจูเวลวีดสามารถต้านฤทธิ์ของหนามต้นตำแยได้เป็นอย่างดี บริเวณแผลอาจจะคันมาก แต่พยายามอย่าไปเกา เพราะการเกาจะยิ่งทำให้ระคายเคืองและอาจเป็นแผลจนอาการยิ่งแย่ลงได้  สำหรับเด็กเล็ก คุณอาจต้องใส่ถุงมือนุ่มๆ ให้เขาเพื่อป้องกันไม่ให้เกา และตัดเล็บให้สั้นด้วย ประคบเย็นที่บริเวณแผลเพื่อช่วยบรรเทาความเจ็บปวด อุณหภูมิต่ำๆ จะช่วยลดอาการบวมแดงและช่วยให้รู้สึกดีขึ้นได้ ใช้ผงฟูกับน้ำสำหรับทาบริเวณผื่น โดยใช้น้ำเย็น มันจะช่วยบรรเทาอาการคัน อักเสบและแสบร้อน  ค่อยๆ ทาส่วนผสมนี้ลงบริเวณแผล โดยใช้วิธีแตะเบาๆ เพื่อป้องกันไม่ให้ระคายเคืองมากขึ้น ทาแผลด้วยน้ำว่านหางจระเข้สดหรือใช้ผลิตภัณฑ์ที่มีส่วนผสมของว่านหางจระเข้เข้มข้น วิธีนี้จะช่วยให้ผิวหนังที่อักแสบและแดงหายดีขึ้น และลดความรู้สึกแสบร้อนที่ผิว แช่หรืออาบน้ำเย็น และพยายามอย่าให้อะไรร้อนๆ มาโดนผิวบริเวณนั้น อุณหภูมิต่ำๆ จะช่วยบรรเทาความเจ็บปวด ทั้งยังช่วยลดรอยแดงและการอักเสบได้ดีกว่า ครีมทาเฉพาะส่วน ขี้ผึ้ง หรือโลชั่นที่มีส่วนผสมของสารไฮโดรคอร์ติโซน (hydrocortisone) สามารถช่วยลดผื่นแดงและอาการคันได้   ใช้ยาทาเฉพาะส่วนที่มีส่วนผสมของไฮโดรคอร์ติโซนเพื่อรักษาผื่นแดง ทำตามคำแนะนำบนฉลาก ผื่นที่เป็นรอยแดง คัน และอักเสบอาจจะหายยากเพราะผิวหนังบาดเจ็บจากการสัมผัสกับต้นตำแยโดยตรง   โลชั่นคาลาไมน์ (Calamine) หรือ คาลาดริล (Caladryl®) สามารถช่วยบรรเทาอาการปวดแสบปวดร้อนและคันได้   ยากินต้านฮิสทามีนก็อาจช่วยลดอาการได้ ยาที่มีขายทั่วไป เช่น ยาเซทิไรซีน (cetirizine) ยี่ห้อเซอร์เทค (Zyrtec®) ยาลอราทาดีน (loratadine) ยี่ห้อคลาริติน (Claritin®) และยาไดเฟนไฮดรามีน (diphenhydramine) ยี่ห้อเบนาดริล (Benadryl®)   ใช้ครีมหรือขี้ผึ้งที่มีตัวยาปฏิชีวนะ มีขายทั่วไปตามร้านขายยา และมีส่วนผสมของสารต้านการติดเชื้อ ใช้ทาบริเวณที่โดนต้นตำแยได้โดยตรง ความเย็นของยาจะช่วยบรรเทาอาการเจ็บปวด และคุณสมบัติของครีมจะช่วยป้องกันการติดเชื้อได้   คุณสามารถกินพวกยาแก้ปวดเพื่อรักษาอาการปวดได้ ถ้าไม่เป็นโรคหรือมีเงื่อนไขใดๆ ที่ห้ามใช้ แม้จะพบไม่มาก แต่บางคนอาจแพ้พืชชนิดนี้หรือสารเคมีที่มันปล่อยออกมา อาการแพ้อาจเป็นอันตรายถึงชีวิต ควรรีบไปพบแพทย์อย่างเร็วที่สุด โทรไปที่เบอร์ 911 หรือไปห้องฉุกเฉินโรงพยาบาลทันทีหากมีอาการแพ้อย่างใดอย่างหนึ่งดังต่อไปนี้   หายใจลำบาก มีเสียงหวีด หรือรู้สึกจุกแน่นในลำคอ แน่นหน้าอกจนหายใจไม่ออก มีอาการบวมในช่องปาก รวมทั้งลิ้นหรือริมฝีปากด้วย มีผื่นคันลุกลามนอกเหนือจากบริเวณที่โดน และลามไปทั่วร่างกาย ปวดท้อง เป็นตะคริว อาเจียน หรือท้องร่วง อาจเป็นส่วนหนึ่งของอาการแพ้ แพทย์จะสามารถสั่งจ่ายยาทาเฉพาะส่วนให้ หรือแนะนำวิธีรักษาอาการสำหรับเด็กให้ได้ ถ้าแผลที่ถูกต้นตำแยเริ่มลุกลาม หรืออาการไม่ดีขึ้นภายใน 24 ชั่วโมง ให้รีบติดต่อแพทย์ แพทย์จะสั่งจ่ายยาทาแผลหรือยากินชนิดแรงที่ช่วยยับยั้งอาการอย่างได้ผลให้ ถ้าคุณเกาบริเวณที่โดนต้นตำแยจนผิวหนังเป็นแผล อาจทำให้เกิดการติดเชื้อได้  ถ้าคุณมีแผลแสบร้อน เป็นหนอง หรืออักเสบมากกว่าบริเวณอื่นๆ แสดงว่าอาจจะติดเชื้อเข้าแล้ว ควรติดต่อแพทย์โดยเร็วถ้าคุณมีอาการเหล่านี้หรือมีไข้ แพทย์อาจสั่งจ่ายยาทาฆ่าเชื้อหรือขี้ผึ้ง หรือยาปฏิชีวนะให้กินสักชุดก็ได้
พยายามอย่าจับแผลช่วงแรกๆ. ใช้น้ำกับสบู่. ใช้ผ้าสะอาด. เอาเทปกาวแปะ. ลองใช้ผลิตภัณฑ์กำจัดขน. รู้ว่าจะต้องเจออะไรบ้าง. ใช้พืชชนิดอื่นรักษา. พยายามอย่าเกา. ประคบเย็น. ใช้ผงฟูผสมน้ำแล้วทา. ใช้ว่านหางจระเข้. หลีกเลี่ยงอุณหภูมิสูง. ซื้อยามาใช้. ควรพบแพทย์ทันทีหากมีอาการแพ้เกิดขึ้น. รู้ทันอาการแพ้. ติดต่อกุมารแพทย์หากเด็กโดนต้นตำแย. ติดต่อแพทย์หากมีอาการรุนแรง. ไปพบแพทย์หากแผลมีอาการติดเชื้อ.
https://www.wikihow.com/Treat-a-Sting-from-a-Stinging-Nettle https://www.wikihow.com/Treat-a-Sting-from-a-Stinging-Nettle https://www.wikihow.com/Treat-a-Sting-from-a-Stinging-Nettle
Cleaning the Area Taking Measures for Relief Knowing When to Seek Medical Attention